BSE
సెన్సెక్స్‌ 1,00,000 పాయింట్లకు చేరుతుందా?
ముంబయి, మే 27: ఆసియాలోనే అతిపెద్ద స్టాక్‌ ఎక్ఛేంజిగాను ప్రపంచంలోని పది టాప్‌ ఎక్ఛేంజిల్లో ఒకటిగా నిలిచిన బిఎస్‌ఇ ప్రామాణిక సూచి వచ్చే 2024నాటికి లక్ష పాయింట్లకు చేరు తుందా అన్న విశ్లేషణలు జోరందుకుంటున్నాయి. ప్రస్తుతం 30,750 పాయింట్లవద్ద ఉన్న సెన్సెక్స్‌ రానున్న కాలంలో 69,250 పాయింట్లు అదనంగా పెరిగి 225శాతం వృద్ధి నమోదుచేస్తుందన్న అంచ నాలు పెరిగాయి. 2009 ఏప్రిల్‌లో దీర్కఆలిక అంచనాలకింద 15ఏళ్లలో సెన్సెక్స్‌ 1లక్ష పాయింట్ల కు చేరుతుందని అంతర్జాతీయ నిపుణుడు గాలా సేవ్‌స్కీ వెల్లడించారు. సెన్సెక్స్‌ భారీఎత్తున పెరుగు తుందనడానికి ఇదేమీ కొత్తకాదు. 2014లో కూడా కార్వి పోర్టుఫోలియో మేనేజ్‌మెంట్‌ సర్వీసెస్‌ హెడ్‌ వరుణ్‌ గోయల్‌ సెన్సెక్స్‌ 2020 నాటికి లక్ష పాయింట్లకు చేరుతుందని అంచనాలుప్రకటించారు. గతంలోను, వర్తమానంలో కూడా ఇందుకు అనేక అంశాలు దోహదంచేస్తున్నట్లు ఆయన వివరించారు. గ్లోబల్‌ మార్కెట్ల తీరుతెన్నులు సైతం ఇందుకు దోహదం చేస్తాయన్నారు.
ఉదాహరణకు డౌజోన్స్‌ 1980 ప్రాంతంలో భారీ వృద్ధిని నమోదుచేసింది. 1982ఆగస్టునెల 12వ తేదీ 777 పాయింట్ల నుంచి ఒక్కసారిగా 2000వ సంవత్సరం నాటికి 1500 శాతం పెరిగి 11,722.98 పాయింట్లఉ చేరింది. 2020 నాటికి కార్వి విభాగాధిపతి అంచనాలను చూస్తే లక్ష పాయింట్లకు చేరుతుంది. 20-25శాతం రాబడుల్లో వృద్ధి ఉంటుందని, అలాగే మరో 15 నుంచి పదహారు పదిహేడు రెట్లు వచ్చే కొన్నేళ్లలోనే అదనపు వృద్ధిని నమోదుచేస్తాయన్నారు. జిడిపి వృద్ధి కూడా ఆరుశాతంగా ఉంటుందని, ద్రవ్యోల్బ ణం ఏడుశాతం అటూ ఇటూగా ఉంటుందని అన్నా రు. ఈకారణాలతో సాధారణ జిడిపివృద్ధి 13శాతం గా ఉంటుందని ఆయన అంచనావేసారు. ఇక అంత ర్జాతీయ స్టాక్‌ నిపుణులు ఇల్లియట్‌వేవ్‌ ఇంటర్నేష నల్‌ ప్రతినిధి మార్క్‌ గాలాసివేస్కీ సాంకేతిక విశ్లేష ణలను వివరిస్తూ ఆర్థికరంగ మార్కెట్లలో ఇన్వెస్టర్ల మనస్తత్వం ధరల్లో హెచ్చుతగ్గులు, ఇతర కీలక అంశాలను సైతం ప్రస్తావించారు. ఇక సెన్సెక్స్‌ నిఫ్టీ రెండూ కూడా దీర్గకాలంలో ఎగువకు వస్తాయని అంచనా. 1979లో సెన్సెక్స్‌ 1979నుంచి ఎగువ కు వెళుతూనే వచ్చింది. ఈకారణాలదృష్ట్యా భారత్‌ లో అమలయ్యే సంస్కరణలు, అంతర్జాతీయ మార్కెట్‌ ధోరణులు, వివిధ అగ్రదేశాల సెంట్రల్‌ బ్యాంకుల వైఖరి వంటివి దేశీయ మార్కెట్లపై ప్రభా వం చూపుతాయి.
అందువల్లనే 2024 నాటికి సెన్సెక్స్‌ లక్షపాయింట్లకు చేరుతుందనిమార్క్‌ వివరి స్తున్నారు. వార్షిక వృద్ధి కూడా వచ్చే ఏడేళ్లపాటు 22శాతంగా ఉంటుందని ఆయన అన్నారు. సెన్సెక్స్‌సూచి వార్షిక వృద్ధి గడచిన 17 ఏళ్లు గా 14శాతంగాఉంది. 3999 స్థాయి నుంచి ఈ ఏడాది మేనెల 25వతేదీనాటికి 30,750 పాయిం ట్లకు పెరిగింది. మార్కెట్లబేస్‌ మొత్తంగాచూస్తే ఎగు వకు వెళుతోంది. నిధుల రాక, విలువలు పెరగ డం, సాంకేతికంగా వివిధ సూచీల వృద్ధితో నిఫ్టీ 50సూచి కూడా 10-12శాతం చొప్పున ప్రతి ఏటా పెరుగుతుందని ఇల్లియట్‌వేవ్‌ అంచనావేసింది. ఈ దృష్ట్యానే నిఫ్టీసూచి ఏడువేల పాయింట్ల నుంచి 17వేల పాయింట్లస్థాయికి వెళుతుందని అంచనా వేసారు. అదే సెన్సెక్స్‌ 55వేల పాయింట్లనుంచి 60 వేల పాయింట్లు అదనపు వృద్ధిని సాధించి లక్ష పాయింట్ల మార్కును చేరుతుందని మార్క్‌ వివరిం చారు.
ఇక నిధుల రాక, ఆర్ధిక వ్యవస్థ తీరుతెన్ను లు, దేశీయ, విదేశీ నిధుల కుమ్మరింత, కార్పొరేట్‌ ఫలితాలు, ప్రభుత్వ విధానాలు, భౌగోళిక తీరు తెన్నులు వంటివి కూడా కొంత దోహదంచేస్తాయని మరికొందరు నిపుణులు చెపుతున్నారు. నిఫ్టీ తక్షణ టార్టెస్‌కింద 10,800గా ఉంటుందని, మరింతగా పెరిగి 11,400 పాయింట్లకు చేరగలదని ట్రేడ్‌ బుల్స్‌ టెక్నికల్‌ ఉపాధ్యక్షుడు సచ్చితానంద్‌ ఉత్తే కర్‌ వెల్లడించారు. ఈసూచి ప్రతిఏటా 10-15 శాతం చొప్పున వచ్చే రెండు, మూడేళ్లపాటు పెరు గుతుందని ఆయన అంచనావేసారు. స్టాక్‌మార్కెట్ల లో క్షేత్రస్థాయి వాస్తవాలు శరవేగంగా మారు తుంటాయి. మరో రెండు త్రైమాసికాలు వేచి చూస్తే ఆర్థిక రంగంలోని మార్పులకు ఫలితాలు స్పష్టత నిస్తాయని ఫలితంగా మార్కెట్ల వృద్ధి తీరు కూడా తెలుస్తుందని సచ్చితానంద్‌ వెల్లడించారు